Franskur námsmaður er lífshættulega særður eftir að hann kveikti í sér fyrir utan veitingastað á lóð Háskólans í Lyon í dag . Nokkrum klukkustundum fyrir atvikið birti maðurinn færslu á Facebook þar sem hann sagði frá þeim fjárhagsvandræðum sem hann væri í . Kenndi hann Emmanuel Macron Frakklandsforseta , tveimur forverum hans í starfi – Nicolas Sarcozy og Francois Hollande , Evrópusambandinu og Marine Le Pen , leiðtoga Þjóðfylkingarinnar , um að hafa „ drepið sig “ . Sagðist hann ekki geta lifað á einungis 450 evrum á mánuði , um 62 þúsund krónum . Í frétt BBC er haft eftir slökkviliðsmönnum að maðurinn hafi hlotið brunasár á 90 prósent líkamans . „ Látum okkur berjast gegn uppgangi fasisma , sem einungis sundrar okkur … og frjálslyndisstefnu sem skapar ójöfnuð , “ sagði maðurinn á Facebook-síðu sinni . Kærasta mannsins gerði lögreglu viðvart eftir að hann greindi frá áformum sínum í textaskilaboðum .